Forslag til RÅDETS FORORDNING om ændring af forordning (EF) nr. 2596/97 om forlængelse af den periode, der er fastsat i artikel 149, stk. 1, i akten vedrørende Østrigs, Finlands og Sveriges tiltrædelse

(forelagt af Kommissionen)

BEGRUNDELSE

For at tage hensyn til de problemer, som anvendelsen af EF-bestemmelserne om konsummælk afføder, har Finland og Sverige siden deres tiltrædelse nydt godt af en undtagelse fra kravene til mælkefedtindholdet i denne type mælk.

Denne undtagelse var oprindeligt baseret på tiltrædelsesakten og på den antagelse, at Rådet ville foretage en ny gennemgang af fedtkategorierne for konsummælk. Gennemgangen af fedtkategorierne samt konsolideringen af de relevante bestemmelser resulterede imidlertid i vedtagelsen af forordning (EF) nr. 2597/97, som ikke omhandlede al den konsummælk, der sælges i Finland og Sverige. Den oprindelige undtagelsesperiode er derfor blevet forlænget to gange. Finland og Sverige fremlagde i december 2001 rapporter om anvendelsen af disse regler og påpegede heri, at tilpasningen stadig voldte problemer.

På baggrund af disse vedvarende problemer, som nødvendiggjorde undtagelsen, indgår der i vedlagte forslag til en forordning en undtagelsesperiode på fem år, som er betinget af, at den nye periode udløber på samme dato som de tilsvarende overgangsordninger for nye medlemsstater samt af, at Kommissionen to år inden udløbet af alle nuværende undtagelser udarbejder en rapport om markedet for konsummælk, eventuelt ledsaget af forslag til harmonisering af de regler, der er omhandlet i forordning (EF) nr. 2597/97.

2003/0144 (CNS)

Forslag til RÅDETS FORORDNING om ændring af forordning (EF) nr. 2596/97 om forlængelse af den periode, der er fastsat i artikel 149, stk. 1, i akten vedrørende Østrigs, Finlands og Sveriges tiltrædelse

RÅDET FOR DEN EUROPÆISKE UNION HAR -

under henvisning til akten vedrørende Østrigs, Finlands og Sveriges tiltrædelse, særlig artikel 149, stk. 2,

under henvisning til forslag fra Kommissionen [1],

[1] EUT C ... af ..., s. ...

under henvisning til udtalelse fra Europa-Parlamentet, [2]

[2] EUT C ...af ..., s. ...

under henvisning til udtalelse fra Det Europæiske Økonomiske og Sociale Udvalg [3], og

[3] EUT C ... af ..., s. ...

ud fra følgende betragtninger:

(1) Artikel 1, stk. 2, i Rådets forordning (EF) nr. 2596/97 [4] forlænger den periode, hvori der kan vedtages overgangsforanstaltninger med hensyn til fedtindholdskravene for mælk på markedet på de betingelser, der er fastsat i akten vedrørende Østrigs, Finlands og Sveriges tiltrædelse, til den 31. december 2003. Kravene til fedtindholdet i konsummælk i sektoren for mælk og mejeriprodukter volder fortsat problemer i Finland og Sverige.

[4] EFT L 351 af 23.12.1997, s. 12. Forordningen er senest ændret ved forordning (EF) nr. 2703/1999 (EFT L 327 af 21.12.1999, s. 11).

(2) Det er derfor påkrævet at gøre brug af den mulighed for at forlænge den pågældende periode, som foreligger i henhold til artikel 149, stk. 2, i tiltrædelsesakten fra 1994. Perioden bør derfor forlænges til den 30. april 2009.

UDSTEDT FØLGENDE FORORDNING:

Artikel 1

Artikel 1, stk. 2, i forordning (EF) nr. 2596/97 affattes således:

"Denne periode forlænges dog til den 30. april 2009 for så vidt angår kravene til fedtindholdet i mælk til konsum i Finland og Sverige."

Artikel 2

Denne forordning træder i kraft den 1. januar 2004.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles,

På Rådets vegne

Formand

>TABELPOSITION>